Document ID: 32013D0663

PROVEDBENA ODLUKA KOMISIJE
оd 14. studenoga 2013.
o neodobravanju zahtjeva za poništenje naziva upisanog u registar zaštićenih oznaka izvornosti i zaštićenih oznaka zemljopisnog podrijetla kako je predviđeno u Uredbi (EU) br. 1151/2012 Europskog parlamenta i Vijeća (Kołocz śląski/kołacz śląski (ZOZP))
(priopćeno pod brojem dokumenta C(2013) 7626)
(Vjerodostojan je samo tekst na njemačkom jeziku)
(2013/663/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 54. stavak 1.,
budući da:
(1)
Člankom 54. stavkom 1. prvim podstavkom Uredbe (EU) br. 1151/2012 predviđa se da, osim u slučaju zahtjeva proizvođača proizvoda stavljenog na tržište pod nazivom upisanim u registar, Komisija može poništiti registraciju zaštićene oznake zemljopisnog podrijetla ako nije osigurana sukladnost s uvjetima specifikacije ili ako ni jedan proizvod nije stavljen na tržište pod zaštićenom oznakom zemljopisnog podrijetla o kojoj je riječ najmanje sedam godina.
(2)
Komisija je ispitala zahtjev Njemačke za poništenje registracije zaštićene oznake zemljopisnog podrijetla „Kołocz śląski/kołacz śląski”, podnesen 15. veljače 2013. i zaprimljen 18. veljače 2013.
(3)
Taj zahtjev za poništenje nije obuhvaćen ni jednim od dva navedena slučaja u članku 54. stavku 1. prvom podstavku Uredbe (EU) br. 1151/2012 i stoga ne ispunjava uvjete iz tog članka.
(4)
U svjetlu prethodno navedenog zahtjev za poništenje zaštićene oznake zemljopisnog podrijetla „Kołocz śląski/kołacz śląski”, koji je podnijela Njemačka, treba odbiti.
(5)
Mjera koja se predviđa ovom Odlukom sukladna je mišljenju Odbora za politiku kvalitete poljoprivrednih proizvoda,
DONIJELA JE OVU ODLUKU:
Članak 1.
Ne odobrava se zahtjev za poništenje zaštićene oznake zemljopisnog podrijetla „Kołocz śląski/kołacz śląski”.
Članak 2.
Ova je Odluka upućena Saveznoj Republici Njemačkoj.
Sastavljeno u Bruxellesu 14. studenoga 2013.

Labels: 3
18
17